Սակայն մեր հանրապետությունում կատարվում է ուղիղ հակառակը. սահմանափակվում են դատական պաշտպանության հնարավորությունները: Ասվածի վառ օրինակ հարկ եմ համարում նշել նաև դատարաններում լիազորագրով հանդես գալու իրավունքի սահմանափակող դրույթը, որն ընդունվել է ՀՀ քաղաքացիական դատավարության օրենսգրքի 40-րդ հոդվածում և «Փաստաբանության մասին» ՀՀ օրենքի 5-րդ հոդվածում կատարված լրացումների ու փոփոխությունների արդյունքում[5]: Նշյալ հոդվածների պահանջների համաձայն` անձը ներկայացուցչի միջոցով դատարանում հանդես գալու իրավունք ունի, միայն եթե նրա ներկայացուցիչը փաստաբան է: